הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 88, 2017-07-25 09:30

מכלוף מיקי זוהר: שלום לכולם.

מכלוף מיקי זוהר: אני מתכבד לפתוח את הוועדה לצדק חלוקתי ושוויון חברתי, נושא בחינת טענות קיפוח והפקעת מחירי טיסות לחסידי ברסלב הנוסעים לאומן.

מכלוף מיקי זוהר: זה דיון שני, המשך דיון.

מכלוף מיקי זוהר: אני רוצה לומר שלצערי הרב עד כה לא הייתה התקדמות, ובטרם אני עובר לסנקציות חקיקתיות באופן שאצטרך להגיש הצעות חוק בנושא, ויש דרך להגיש הצעות חוק בנושא, גם עשיתי בדיקה משפטית מה עומד לרשותי ואכן עומד לרשותי, אז אני מקווה שעדיין חברות התעופה, ואני מדגיש חברות התעופה, ימצאו את הדרך לפתור את הבעיה, יחד עם משרד התחבורה, שיכול בסופו של דבר לפתוח את השמים לעוד חברות תעופה, למרות אותו סיכום עם האוקראינים שאני עדיין לא מבין אותו.

מכלוף מיקי זוהר: הסיכום עם האוקראינים, שיש סוג כזה של בלעדיות או סוג כזה של מונופול עם האוקראינים בכל מה שקשור לטיסות לאומן, זה דבר שהוא בסופו של דבר גם, אל"ף, הוא מונופול, בי"ת, הוא גם לא נותן שום יתרון לתושבים, לאזרחים הישראלים.

מכלוף מיקי זוהר: עכשיו, מדיניות שר התחבורה, שאני מכיר אותה היטב מתוך חברות וידידות עמוקה איתו, היא לפתוח את השמים לכל מי שמעוניין ולייצר מצב בו המחירים כל הזמן יורדים.

מכלוף מיקי זוהר: זה לא המצב בנושא ראש השנה ואומן.

מכלוף מיקי זוהר: כרגע יש הגבלה של חברות תעופה שיכולות לבוא לעבוד בתחום הזה, עם האוקראינים בעיקר, הם מקבלים כמות גדולה של טיסות, וכל השאר מתחלקים בין חברות מאוד מאוד קטנות, ופה בישראל כמובן אלו שרוצות מקבלות, אבל מחוץ לעניין הזה לא הרחבנו את היריעה וזה דבר שהוא, לדעתי, לא נכון.

מכלוף מיקי זוהר: אז אני ראשית, קודם כל רוצה לשמוע את החסידים שהגיעו לפה, שיספרו מה קורה עם המחירים, האם חל שינוי משנה שעברה או שמא אפילו יכול להיות שהמצב החמיר.

מכלוף מיקי זוהר: עו"ד בצלאל עמואל, בבקשה.

<בצלאל עמואל: כן, שלום לאדוני.

<בצלאל עמואל: ראשית כל אני מאוד מודה לך על כל הקידום של הנושא של הטיסות לאומן בראש השנה.

<בצלאל עמואל: רציתי לספר לכבודו שבאמת הלכתי ובדקתי אתמול, אמרתי אולי באמת המחירים ירדו, עשיתי חיפוש פשוט בגוגל במנועי חיפוש, ולדעתי המחירים רק עלו.

<בצלאל עמואל: לא מצאתי משהו פחות מ- 800 דולר, אבל טוב, אני לא עומד על המילה שלי, אולי גם 750 יש.

<בצלאל עמואל: אנחנו מצפים באמת, אני הבנתי שיש מונופול, שבאמת אתם, המשרדים פה מכירים שיש מונופול בראש השנה, וסך הכל אנחנו לא מבקשים תקציבים, לא מבקשים שום דבר, אנחנו מבקשים שיפתחו את השמים ויאפשרו לנו את הזכות שלנו.

מכלוף מיקי זוהר: כדי לציין את העובדות, חברות התעופה טוענות שבימים האלו הטיסות יוצאות מלאות וחוזרות ריקות.

מכלוף מיקי זוהר: זו טענה לגיטימית, אני לא פוסל אותה.

מכלוף מיקי זוהר: העניין הוא רק שמחיר רגיל במשך השנה הוא בסדר גודל של בין 200 ל-300 דולר, בוא נניח ממוצע 250 דולר טיסה, ואם אנחנו רוצים לעשות חשבון הגיוני אז אני נניח שהטיסה הייתה צריכה להאמיר כפליים כדי שעדיין חברת התעופה לא תצא בהפסד מהעניין הזה, וזה היה צריך לעלות 500 דולר, זה היה משהו שאף אחד לא היה מתווכח איתו.

מכלוף מיקי זוהר: אבל המחירים לא מגיעים לאזור הזה, הם מגיעים להרבה יותר.

מכלוף מיקי זוהר: הבנתי שחברות התעופה מספקות את הכרטיסים במחיר הרבה יותר גבוה, סדר גודל של 750 דולר בערך, אולי קצת פחות, לכרטיס, לסוכנים.

מכלוף מיקי זוהר: זה אומר שגם הסוכנים צריכים להרוויח משהו.

מכלוף מיקי זוהר: עשיתי בירור מעמיק עם כל הסוכנים ללא יוצא מן הכלל, אין סוכן שלא דיברתי איתו, כולם מרוויחים בסביבות 10% על כל כרטיס שחברת התעופה מוכרת להם.

מכלוף מיקי זוהר: הווה אומר שאין לי טענות לסוכנים.

מכלוף מיקי זוהר: הסוכנים קונים במחיר, מרוויחים 10% באופן לגיטימי, הם מן הסתם לא עושים את זה לשם שמים, הם צריכים להתפרנס.

מכלוף מיקי זוהר: חברות התעופה גוזרות את כל הקופון, על חשבון מי?

מכלוף מיקי זוהר: על חשבון ציבור שכמה להגיע לרבי נחמן מברסלב מתוך אמונה שאם הוא לא יהיה שם זה יפגע בהמשך חייו.

מכלוף מיקי זוהר: הוא מאמין שיש לזה ברכה, כמוני אגב, גם אני מגיע כל ראש חודש אלול, לא בראש השנה, זה לגיטימי ולא צריך לנצל את הלגיטימיות ואת החדווה הזו.

מכלוף מיקי זוהר: חברות התעופה, הבנתי שאל-על פה, בואו תסבירו לנו מדוע אתם מתעקשים להרוויח הרבה מאוד כסף בראש השנה, יותר מהרגיל, למרות שיש לכם את האפשרות למכור את זה במחיר הרבה יותר מוזל?

<שלומי זעפרני: בוקר טוב.

<שלומי זעפרני: שתי התייחסויות לדברים שנאמרו לפני כן.

<שלומי זעפרני: שתי התייחסויות לדברים שנאמרו, אחד בהקשר למונופול, אני מזכיר, אין מונופול, גם בראש השנה הקרוב אל-על תטיס לא יותר מ- 20% מכלל הנוסעים בפעילות לאוקראינה.

<שלומי זעפרני: אלה מספרים דומים לשנים קודמות.

מכלוף מיקי זוהר: איך זה יכול להיות שהמחיר שלכם והמחיר של פי.

מכלוף מיקי זוהר: אס.

מכלוף מיקי זוהר: הוא פשוט אותו מחיר?

<שלומי זעפרני: אני ממשיך רגע להתייחס לנושא המחיר בשוטף ואז נתייחס ספציפית לפעילות בראש השנה.

מכלוף מיקי זוהר: כי אני אגיד לך משהו, אני יודע שחברות התעופה, כשהן רוצות למכור כרטיס טיסה הן בעצם עושות חשבון כמה עולה להן הטיסה, כמה עולה להן הטייס, כמה עולה להן הדלק ומכניסים איזשהו קוסט פלוס 20-30% בהתאם לצורך ולרצון של החברה ומוכרים.

מכלוף מיקי זוהר: פה ראש השנה מגיע עושים את כל התחשיב ועושים קוסט 300%.

מכלוף מיקי זוהר: למה?

<שלומי זעפרני: אז אני שוב מתייחס רגע לאמירה הקודמת ואז אני אענה לשאלה הזאת, ספציפית לראש השנה.

<שלומי זעפרני: המחיר המינימלי שלנו לאורך השנה לקייב, שכולל מזוודה וצ'ק אין, כי אני מזכיר שזה קו שמופעל במתכונת לואו קוסט, הוא 280 דולר.

<שלומי זעפרני: זה מחיר המינימום שלנו.

<שלומי זעפרני: אם נדבר על איך מתומחר תעופה זה המחיר שמפורסם עם מספר מקומות מאוד מצומצם,

מכלוף מיקי זוהר: 280 ללקוח, לא לסוכן.

<שלומי זעפרני: זה המחיר שמפורסם במערכות על הטיסות הסדירות שלנו לקייב.

מכלוף מיקי זוהר: כן.

מכלוף מיקי זוהר: לסוכן כמה אתם מוכרים במשך השנה?

<שלומי זעפרני: 280 דולר,

מכלוף מיקי זוהר: לא.

<שלומי זעפרני: הוא מקבל מתוך זה עמלה.

<שלומי זעפרני: זה, אני מדבר על טיסות קו ולא על טיסות מיוחדות לטובת פעילות ראש השנה.

<שלומי זעפרני: צריך לקחת בחשבון שכמות המושבים שמוקצית על כל מחיר היא מאוד מוגבלת.

<שלומי זעפרני: אחרי שנגמרים מספר מושבים של 280 עולים לרמת המחיר הבאה וממשיכים צפונה, כך שלטעון ש-250 דולר הוא המחיר הממוצע לאורך השנה זה נתון שהוא לא מדויק.

<שלומי זעפרני: אם נתייחס פרטנית לראש השנה, אז זה הרבה יותר מורכב ממטוס שחוזר ריק, זאת אומרת מטוס שחוזר ריק אלה טיסות - - -

מכלוף מיקי זוהר: המטוסים שלכם חוזרים ריקים?

<שלומי זעפרני: הם חוזרים ריקים.

<שלומי זעפרני: אל"ף, הם חוזרים ריקים ובי"ת, אנחנו מבטלים טיסות בקווים אחרים.

<שלומי זעפרני: אני מזכיר, אל-על, אני מתייחס - - -

מכלוף מיקי זוהר: אני יכול לשאול שאלה?

<שלומי זעפרני: בוודאי.

מכלוף מיקי זוהר: שמעתי על נתון שהובא לפניי, שאל-על היא, טוב, מה לעשות יהודים הם יותר חכמים מכולם, זו עובדה, שהם בראש השנה לא מחזירים את המטוס, הם משאירים את הצוות עם המטוס באוקראינה ל- 3 ימים וחוזרים רק בצאת החג.

<ברוך קנפלר: על אל-על אני יכול להגיד את זה, סליחה שאני מתערב, אל-על בשנה אחרונה בוודאות השאירו לפחות 80% מהטיסות שלהם, יצאו, ראש השנה היה ביום שני ושלישי, הם הגיעו מוצאי שבת וחזרו ביום שלישי בלילה הם כבר חזרו.

מכלוף מיקי זוהר: קודם כל כל הכבוד שהם באו לאומן, זה כבר יתרון, הצוות נהנה.

<ברוך קנפלר: נכון.

מכלוף מיקי זוהר: העניין הוא רק שהם לא עשו טיסת חזרה ריקה, הם השאירו את המטוס שם, זאת אומרת שהם גבו פשוט רווח נקי, הם לא חזרו, הם עשו את הפעולה הזאת - - -

<שלומי זעפרני: אתה לא מכיר את הפרטים.

מכלוף מיקי זוהר: מה זה לא מכיר את הפרטים?

מכלוף מיקי זוהר: יש לי נתונים, הוכחות.

<שלומי זעפרני: במהלך החג כמובן שטיסה שנוחתת בסמוך לכניסת החג כמובן שהמטוס נשאר באוקראינה.

מכלוף מיקי זוהר: אז אין כאן חזרה ריקה.

מכלוף מיקי זוהר: הטיעון הזה של חזרה ריקה הוא לא טיעון נכון, הוא טיעון שהוא לא אמת.

<ברוך קנפלר: 80% מהטיסות שלהם טסו במוצאי שבת והמתינו עד מוצאי החג לחזור.

<ברוך קנפלר: יום ראשון בלילה היה החג - - -

מכלוף מיקי זוהר: מה תאמר על זה?

<שלומי זעפרני: זה נתון שהוא שגוי.

מכלוף מיקי זוהר: לא.

<שלומי זעפרני: מה זאת אומרת לא?

מכלוף מיקי זוהר: מה שאתה אומר זה לא נכון.

מכלוף מיקי זוהר: אנחנו לא טועים בטענה הזו, זו עובדה.

<שלומי זעפרני: המטוסים שלנו עושים יותר מסבב אחד סביב החג.

<שלומי זעפרני: הטיסה האחרונה נשארת באוקראינה והיא הראשונה לצאת.

מכלוף מיקי זוהר: רוב הטיסות האחרונות, רוב הטיסות מגיעות ביחד לקראת סמוך לחג ורוב המטוסים נשארים שם.

מכלוף מיקי זוהר: יש מטוס או שניים שעושים הלוך ושוב.

<שלומי זעפרני: בוא ניקח את ראש השנה הקודם, היה סבב של טיסות בשבת בלילה אור לראשון, המטוסים האלה לא יכלו לחזור כי זה חג.

<שלומי זעפרני: כל הטיסות שיצאו בשישי, חמישי ורביעי חזרו ארצה ריקים.

<ברוך קנפלר: שזה היה 20% מהטיסות שלכם.

<שלומי זעפרני: אז אני אומר שהנתון הוא לא נכון.

<ברוך קנפלר: בסדר, אני יכול להביא את ההוכחות,

<שלומי זעפרני: סמכו עליי שאני מכיר את נתוני ההפעלה שלנו.

<קריאה: סמוך עליי שאני גם מכיר.

<קריאה: תעלה לי את ה- schedule של השנה ותראה שאנחנו צודקים.

<קריאה: לא יכול להיות - - -

<שלומי זעפרני: אם נסתכל על ה- schedule השנה אנחנו יורדים בסדר גודל של 70% בכמות המושבים שלנו סביב ראש השנה.

<שלומי זעפרני: כמו שאמרתי, זו פעילות שהיא בעייתית תפעולית, ציינתי את זה גם פעם קודמת, זה משפיע על יתר הקווים שלנו, ועם מגבלת המטוסים וההפעלה הקיימת זו הכמות שאנחנו מפעילים.

<שלומי זעפרני: אין ניסיון לגזור רווחים באחוזים שאתה מדבר עליהם.

מכלוף מיקי זוהר: אבל זה מה שקורה, חביבי.

<שלומי זעפרני: לא, זה לא מה שקורה, כי אתם לא מכירים את העלויות.

<ברוך קנפלר: אני מסכים שאם - - -

מכלוף מיקי זוהר: אתה, מה שאתה עושה כרגע אתה מגן על החברה כי זה תפקידך שלא בצדק.

מכלוף מיקי זוהר: החברה מנצלת, קודם כל אל-על באופן כללי מנצלת את מעמדה כחברה ישראלית ותמיד מעלה את המחירים והיא יודעת שאנחנו לקוח שבוי.

מכלוף מיקי זוהר: זו עובדה.

<שלומי זעפרני: מאיפה הטענה הזו?

מכלוף מיקי זוהר: זו טענה שהיא מבוססת מאוד.

<שלומי זעפרני: חלק השוק שלנו בנתב"ג עומד על 30%, אנחנו לא מונופול, יש אלטרנטיבות.

מכלוף מיקי זוהר: אתם חברה ישראלית ואנחנו הישראלים גאים לטוס בחברה ישראלית ורוצים תמיד לטוס בחברה ישראלית ומעריכים את העובדה הזאת, ויש לנו גם את הלאומיות שלנו ואנחנו רוצים לטוס בחברה ישראלית.

מכלוף מיקי זוהר: אל-על לא רואה את זה בעיין טובה.

מכלוף מיקי זוהר: היא מנצלת את זה לרעה.

מכלוף מיקי זוהר: היא גובה מחירים - - -

<שלומי זעפרני: מאיפה מגיעה האמירה הזו?

מכלוף מיקי זוהר: אני, אתה יודע, כשאני אומר משהו אני גם יודע לעמוד מאחוריו.

<שלומי זעפרני: אני רק חייב להבהיר משהו.

מכלוף מיקי זוהר: רגע, רגע, רגע, נסיים, היא מנצלת את זה לרעה מתוך רצון מה שנקרא להרוויח הרבה כסף על הגב של הציבור הישראלי.

מכלוף מיקי זוהר: אני אף פעם לא הסתכלתי על אל-על כמטרה לטיפול.

מכלוף מיקי זוהר: אף פעם לא ראיתי באל-על חברה שפוגעת בציבור הישראלי, ההיפך, דווקא חשוב שיהיה לנו חברת תעופה ישראלית, אבל אם זו הגישה שלה אז אולי מוטב לנו באמת לעשות פעולות שישנו קצת את המבנה הארגוני שם.

מכלוף מיקי זוהר: עכשיו, עם כל הכבוד לכל הגורמים העוסקים בדבר אני לא מרוצה, ויש לי את הכלים הפרלמנטריים שלי ואני אפעל במסגרת שלהם.

מכלוף מיקי זוהר: לגבי אל-על ספציפית אמרתי, הם מנצלים לרעה את ראש השנה, הם מנצלים לרעה גם הרבה פעולות במהלך השנה, וזו עובדה.

מכלוף מיקי זוהר: אתה יכול לחלוק עליי וזה בסדר, אבל זו דעתי.

מכלוף מיקי זוהר: ועד שלא תשנו את הגישה הזו אז אתם עלולים להפסיד מזה לדעתי.

<שלומי זעפרני: אבל נכון יהיה להיצמד לעובדות, לעובדות מאקרו, אנחנו 30% בנתב"ג בשנה, 15% סביב ראש השנה.

<שלומי זעפרני: לטעון שהמחירים שלנו הם אלה שמובילים את הפעילות זו טענה שהיא פשוט לא נכונה, היא לא מחוברת למציאות.

<שלומי זעפרני: זה אחת.

<שלומי זעפרני: שתיים כחברה ישראלית - - -

מכלוף מיקי זוהר: מה קורה אם אל-על הייתה מחליטה מחר על 10% רווח בראש השנה?

<שלומי זעפרני: אני לא מפרסם את אחוזי הרווח שלי ברמת הפעילות - - -

מכלוף מיקי זוהר: בטח שלא, מה.

<שלומי זעפרני: לא בקייב בראש השנה ולא בניו יורק באוקטובר, זה לא רלוונטי.

מכלוף מיקי זוהר: למה לא? למה לא?

מכלוף מיקי זוהר: אתה חברה ישראלית, אתה חברה ציבורית, אתה לא - - -

<שלומי זעפרני: חברה ציבורית והנתונים שלי מפורסמים - - -

מכלוף מיקי זוהר: אתה שייך למדינת ישראל.

מכלוף מיקי זוהר: אתה לא איזה, שייך לאיזה טייקון שבסופו של דבר הוא צריך לראות את הקובץ אקסל בסוף.

מכלוף מיקי זוהר: אתה תחת רשות החברות הממשלתיות, אתה שייך - - -

<אלי פרנקל: כבוד היו"ר, אני מהלשכה המשפטית, אנחנו חברה ציבורית שמונפקת בבורסה.

<אלי פרנקל: הממשלה, המדינה, יש לה אומנם מניית זהב במקרים ביטחוניים, אבל החברה היא של הציבור, של בעלי מניות.

<אלי פרנקל: אנחנו חברה ציבורית מונפקת, אנחנו לא חברה ממשלתית.

מכלוף מיקי זוהר: הבנתי, הבנתי את זה, רק העניין שעדיין, עדיין, עדיין למדינה יש איזשהו סיי קטן בחברה הזו.

<אלי פרנקל: באירועים, לא עלינו, שלא נגיע אליהם.

מכלוף מיקי זוהר: לא, לא, לא רק שם, לא רק שם.

מכלוף מיקי זוהר: לא רק שם.

מכלוף מיקי זוהר: אל-על ידעה לכבד אינטרסים של מדינת ישראל - - -

<אלי פרנקל: כן.

<אלי פרנקל: זה, זה מופיע בתקנון וזה, זה אנחנו עושים בתור חברה - - -

מכלוף מיקי זוהר: אנחנו הקמנו את החברה הזאת - - -

<אלי פרנקל: זה נכון, אבל אז היא הופרטה, החברה הופרטה.

מכלוף מיקי זוהר: והחברה הזו, בסופו של דבר, החברה הזאת בסופו של דבר, אם אנחנו לא ניתן את המינימום הנדרש - - - תודה רבה ליו"ר הקואליציה שהצטרף לדיון החשוב הזה.

מכלוף מיקי זוהר: אני אגיד לכם את האמת, עד עכשיו שמעתם אותי אסרטיבי וכועס, כשתשמעו את יו"ר הקואליציה בכלל אתם עלולים להיתקל בבעיה.

מכלוף מיקי זוהר: הוא הצטרף לדיון כי הוא חושב שהדיון הזה חשוב, ואני מודה לו על כך.

מכלוף מיקי זוהר: בדיוק שוחחנו על העובדה שבחברות התעופה ובמיוחד באל-על בראש השנה מקפיצים את המחירים בצורה משמעותית לאומן, באופן לא פרופורציונלי ביחס לכל השנה, מתוך, אתה יודע, ניצול של הרצון העז של הרבה מאוד ישראלים לנסוע לשם, ואנחנו מנסים לתקן את העניין הזה.

מכלוף מיקי זוהר: עכשיו בדיוק אנחנו שומעים את חברת אל-על מנסה להסביר למה הם, למה הם לא מעלים את המחירים, למרות שבפועל הם כן מעלים את המחירים וכן מרוויחים הרבה יותר בתקופה הזאת, אבל אנחנו מקווים שתבינו את הטעות שלכם.

מכלוף מיקי זוהר: ונמשיך כמובן בדיון, תכף גם יושב ראש הקואליציה יתייחס.

מכלוף מיקי זוהר: אני רוצה לשמוע את רשות שדות התעופה, מה, אתם רוצים לומר בעניין הזה?

<שי ירדני: שלום.

<שי ירדני: שי ירדני, מנהל חטיבת שירות לנוסע.

<שי ירדני: לנו אין שום עניין עם החלק הכספי.

<שי ירדני: העסקה זה בין הקונה לבין או חברת התעופה או הסוכן, לכן אנחנו לא מדברים בכלל על מחירים.

מכלוף מיקי זוהר: אוקיי.

מכלוף מיקי זוהר: אז אדוני, שכחתי את שמך.

<ישי דון יחיא: רשות תעופה אזרחית אתה רוצה?

מכלוף מיקי זוהר: אתה?

מכלוף מיקי זוהר: כן?

מכלוף מיקי זוהר: אתה והוא ביחד?

<ישי דון יחיא: את מי אתה רוצה לשמוע, רשות תעופה אזרחית?

מכלוף מיקי זוהר: כן.

מכלוף מיקי זוהר: כן.

<ישי דון יחיא: אני ישי.

מכלוף מיקי זוהר: בבקשה.

מכלוף מיקי זוהר: מה אתם עושים בנדון?

<ישי דון יחיא: מה אנחנו עושים בנדון.

<ישי דון יחיא: משטר הטיסות בין ישראל לאוקראינה הוא משטר יחסית פתוח, עם כמות מאוד משמעותית של היצע בקווים.

<ישי דון יחיא: רק השנה אנחנו חתמנו איתם על הסכם חדש שמגדיל בצורה משמעותית את הקווים, את התדירויות בקווים בין ישראל לבין אוקראינה.

<ישי דון יחיא: הטיסות מתחלקות לשניים, הטיסות הרגילות, טיסות הקו הרגילות שפועלות כל השנה, בטיסות האלה יש עודף קיבולת מאוד מאוד משמעותי, ובמידה ומזהים שהמחירים גבוהים כל חברה יכולה לבוא ולהיכנס ולהשתתף בתחרות כדי לבוא ולהציע מוצר יותר אטרקטיבי לצרכן הסופי שלה.

<ישי דון יחיא: רק נאמר, בשנה שעברה היו שבע חברות תעופה סך הכל שהפעילו קווים בתקופת מה שאנחנו קוראים לו מבצע חסידים.

<ישי דון יחיא: השנה, לפי הנתונים שלנו, מתעדות 11 חברות - - -

מכלוף מיקי זוהר: אתה יודע אבל מה העניין?

מכלוף מיקי זוהר: העניין הוא שאתם מגדילים רק בהתאם לביקוש, אתם לא יוצרים איזשהו עודף.

<ישי דון יחיא: לא, אנחנו יוצרים עודף.

מכלוף מיקי זוהר: כדי ליצור עודף צריך להכניס הרבה יותר חברות, כדי שיהיה מצב שיהיו חברות יצטרכו להפחית את המחירים.

<ישי דון יחיא: אין מגבלה על כמות החברות שיכולות להפעיל את הטיסות, קודם כל.

<ישי דון יחיא: המגבלה היחידה שיש זה על מספר תדירויות או על מספר מושבים.

<ישי דון יחיא: אנחנו, מעבר לתדירויות הרגילות שהגדלנו אותן, למעשה הכפלנו את התדירויות במשך כל השנה בטיסות הרגילות, בטיסות הקו.

<ישי דון יחיא: אז יש חוץ מזה סיכום על מכסה מיוחדת של טיסות, זה בדרך כלל אותן טיסות שנמכרות, טיסות שכר שנמכרות למארגנים לטור אופרייטורס , לסיטונאים.

<ישי דון יחיא: החברה לא מוכרת אותם באופן ישיר.

<ישי דון יחיא: יש מארגן ששוכר קיבולת בכלי טיס ואותו מארגן, החברה מבחינתה היא כמו נהג מונית, החברה מוכרת לו את זה במחיר מסוים ואותו מארגן הוא אחראי לנפק את כרטיס הטיסה ולמכור את הטיסה.

<ישי דון יחיא: מעבר לזה יש מספר של 25,000 מושבים שמוצעים, 12,500 לכל צד, ואנחנו בהחלט נשקול, אם יש צורך בכך, לבוא ולהגדיל עוד את מספר המושבים על מנת ליצור עודף של קיבולת.

מכלוף מיקי זוהר: אין ברירה.

מכלוף מיקי זוהר: אז בוא נעשה את זה, איך עושים את זה?

דוד ביטן: איך אתה מסביר את זה שהמחיר פה הוא אסטרונומי?

דוד ביטן: אתם לא עושים כלום בעניין הזה.

דוד ביטן: אז מה התפקיד שלכם?

דוד ביטן: מה?

דוד ביטן: רק לפתוח קווים?

דוד ביטן: מה?

<ישי דון יחיא: אנחנו לא קובעים, אנחנו לא פותחים קווים גם ואנחנו לא קובעים את מחירי הטיסות.

<ישי דון יחיא: מה שאנחנו עושים זה שאנחנו מאפשרים למי שרוצה לבוא ולפעול בקו, אנחנו מאפשרים למי שיש לו עניין מסחרי לבוא ולפעול בקו.

<ישי דון יחיא: מי שקובע את המחיר זו חברת התעופה או אותו מארגן שרכש קיבולת בכלי הטיס.

מכלוף מיקי זוהר: כן, אני יודע, המארגנים שרכשו את הקיבולת בכלי הטיס מרוויחים 10%.

<ישי דון יחיא: אני לא יודע כמה הם מרוויחים.

מכלוף מיקי זוהר: אם הם מרוויחים 10% זה, זה יפה, לפעמים אולי קצת יותר,

<ישי דון יחיא: אני לא יודע כמה הם מרוויחים, אני רק - - -

מכלוף מיקי זוהר: אבל הכסף הולך בעיקר לחברות התעופה.

<ישי דון יחיא: אני גם לא חשוף לנתונים של הרווח האישי, כמו שאמר פה נציג אל-על, הם חברה ציבורית בבעלות פרטית, הם לא בבעלות של המדינה.

<ישי דון יחיא: היא חברה עסקית, היא מתנהלת כחברה עסקית, היא לא עושה שום דבר, אף אחד מכל מי שמעורב פה, גם לא מארגנים וגם לא חברות התעופה לא עושה שום דבר לשם שמים, הם רוצים להרוויח.

<ישי דון יחיא: בענף התעופה יש - - -

מכלוף מיקי זוהר: זה שהם רוצים להרוויח אני יודע, אבל עדיין היא חברה ישראלית, יש לה ערכים מסוימים.

מכלוף מיקי זוהר: היא נבנתה על ידי מדינת ישראל - - -

<ישי דון יחיא: זה עניין של אל-על, איך שהיא רוצה - - -

מכלוף מיקי זוהר: הגישה היא חזירית מדי בעיניי.

<ישי דון יחיא: תראה, אני יכול להגיד לך שבעינינו אין פה אפליית מחירים ביחס למקרים אחרים.

<ישי דון יחיא: כשאני בא וקונה כרטיס טיסה בשבוע האחרון של אוגוסט אני משלם מחיר שהוא כפול מהמחיר אם אני הייתי קונה את זה בעונת השפל.

<ישי דון יחיא: חברות התעופה, המחירים בחברות התעופה - - -

<ברוך קנפלר: מדובר בסוף ספטמבר, לא בסוף אוגוסט.

<ישי דון יחיא: סוף ספטמבר זה עונת - - - זה ההשוואה, היא עונת שיא, בסדר?

<קריאה: אתה קונה בכפול, אבל לא בכפול ארבע או כפול שלוש, זה גם יש הבדל.

מכלוף מיקי זוהר: זו הבעיה.

מכלוף מיקי זוהר: הבעיה היא שהמחיר עולה בצורה שהיא לא פרופורציונאלית, זה ניצול, ניצול לרעה.

<ישי דון יחיא: כמו שציינו פה, המבצע הזה, שוב, אני לא קובע את המחירים ואני לא בא להגן על חברות התעופה, אתה שואל אותי כאיש מקצוע האם אני חושב שיש פה איזה משהו שהוא חריג והזוי ברמה של מישהו השתגע, התשובה היא לא.

<ישי דון יחיא: העלויות של החברות לגבי המבצע הזה עלויות כפולות.

מכלוף מיקי זוהר: עכשיו שמענו שלא.

<ישי דון יחיא: לא, הן כן, הן עלויות כפולות.

<ישי דון יחיא: הם טסים, הם לוקחים כמות מאוד מאוד גדולה של ציוד שטס רק בכיוון אחד וכל התנועה היא בכיוון אחד ואחרי זה כל התנועה חוזרת - - -

מכלוף מיקי זוהר: כן, אז אמרנו שיכול המחיר להיות כפול אבל לא פי ארבעה.

<ישי דון יחיא: צרף לזה את העניין של, של עונת שיא.

מכלוף מיקי זוהר: מה עונת שיא?

מכלוף מיקי זוהר: בעונת שיא מכפילים את המחיר.

<ברוך קנפלר: זה לא עונת שיא.

<ברוך קנפלר: יולי אוגוסט זו עונת שיא.

ישי דון יחיא: בעונת שיא מכפילים את המחיר.

ישי דון יחיא: חברות תעופה מפסידות כל השנה, בכל הרבעונים שלהם, וחיות על רבעון השיא הזה, שזה מה שמספק להן את הרווחים.

ישי דון יחיא: זה מה שמאפשר להן לעשות כרטיס טיסה של 300 דולר במשך כל השנה בקווים לאוקראינה, כי עם 300 דולר בקווים לאוקראינה החברה הייתה פושטת רגל.

מיכאל מלכיאלי: אתם מסבסדים את כל השנה.

<ישי דון יחיא: זה מתחת לעלויות המשתנות.

<ישי דון יחיא: זה לא ייחודי לאל-על ולא ייחודי לאוקראינה, ככה זה בתעופה, ככה זה עובד.

<אלי פרנקל: סליחה שאני אומר, אבל זאת בדיוק הטענה, זאת בדיוק הטענה, שאנחנו אלה שמממנים את אל-על במשך כל השנה, אתה מצטרף לטענה שלנו.

<ישי דון יחיא: אני רק חייב משהו.

<ישי דון יחיא: אנחנו כל פעם מזכירים את אל-על פה, אנחנו שוב פעם מזכירים, אנחנו - - -

מכלוף מיקי זוהר: שאל-על תהיה פורצת דרך, שאל-על תעשה מעשה.

<אלי פרנקל: אבל אנחנו, אבל אנחנו - - - אני מבקש - - -

מכלוף מיקי זוהר: כחברה ישראלית בצורה אותנטית, תאמין לי שהיא תקבל על זה הרבה הרבה מאוד קרדיט.

<אלי פרנקל: אנחנו, אם היה לנו, אנחנו היינו שמחים אם היה לנו כוח גדול, אבל אין לנו אנחנו חלק קטן - - -

מכלוף מיקי זוהר: מה זאת אומרת?

מכלוף מיקי זוהר: לעשות את הפעולה הזאת אתם יכולים לעשות בקלות.

<אלי פרנקל: יש עובדות בשטח.

<ברוך קנפלר: אם קשה להם - - -

<אלי פרנקל: זה צריך להיות ברור, זה לא.

מכלוף מיקי זוהר: אתם יכולים לעשות את זה בקלות.

<אלי פרנקל: אנחנו היחידים שבאמת כיבדנו, ושוב פעם - - -

מכלוף מיקי זוהר: אתם הכי יקרים מכולם, נו בחייך, יותר מכל החברות.

<אלי פרנקל: אבל אנחנו חלק קטן מהשוק.

מכלוף מיקי זוהר: מה זה משנה?

מכלוף מיקי זוהר: אתם הכי יקרים.

מכלוף מיקי זוהר: אתם חברה ישראלית ואתם הכי יקרים מכולם, יותר יקרים מהאוקראינים, יותר יקרים מהפולנים, יותר יקרים מכולם.

מכלוף מיקי זוהר: מה זה הדבר הזה?

מכלוף מיקי זוהר: תגיד לי, איזה מן כבוד מינימלי לישראלים, שהם המפרנסים העיקריים שלכם?

<שלומי זעפרני: ככבוד מינימאלי אנחנו מפעילים את הטיסות האלה, אנחנו דואגים - - -

מכלוף מיקי זוהר: אז אל תפעילו אותן.

<שלומי זעפרני: רגע אחר, היושב ראש, אנחנו דואגים לצוותים של גברים בלבד, שזו אופרציה בפני עצמה, אנחנו דואגים להטסת אנשי ביטחון מכל תחנות אל-על באירופה כדי לקיים את האופרציה הזו, אנחנו דואגים להפעיל את הקו לקייב ולהטיס אלפי מאמינים לאורך כל השנה ולא רק סביב ראש השנה.

<שלומי זעפרני: אי אפשר להסתכל על השבוע הזה כ- stand alone.

מיכאל מלכיאלי: משלמים על זה כל השנה, זה לא שבהתנדבות - - -

<שלומי זעפרני: אבל בדיוק כמו שהוסבר כרגע, משלמים במשך השנה מחירים יותר לא ריאליים, מחירים שהם לא רווחיים.

<שלומי זעפרני: אני לא - - -

<ברוך קנפלר: לא נכון, לואו קוסט מרוויחים גם.

<בצלאל עמואל: במשך השנה אתם גם יותר יקרים מכל החברות, זה לא נכון.

<קריאה: לא, אתם לא מפסידים כל השנה - - -

מכלוף מיקי זוהר: אני באמת לא חושב שאתם מפסידים במחיר של, בטיסות - - -

<ברוך קנפלר: לא רק באמצע השנה.

מכלוף מיקי זוהר: סתם, הם לא מפסידים כלום.

<ישי דון יחיא: אתה מעדיף , אתם רוצים תוצאות, מה הולך להיות, אני יכול להגיד לכם דבר כזה.

<ישי דון יחיא: אל"ף, שוב פעם, אל-על אגב, הוא צודק, ההתנפלות על אל-על פה - - -

מכלוף מיקי זוהר: אתה יודע, אם אל-על תוריד את המחירים כולם יורידו את המחירים.

<ישי דון יחיא: אל- על צמצמה את הקיבולת השנה לעומת שנה שעברה - - -

דוד ביטן: אתם יודעים שאתם מפרים אמון של תושבי המדינה בעניין הזה?

<ישי דון יחיא: אני ממש לא חושב שמפרים אמון של המדינה.

מכלוף מיקי זוהר: נכון.

דוד ביטן: אתם ממש, כי אתם לא עושים את העבודה שלכם.

<ישי דון יחיא: אני אפילו מוחה על - - -

דוד ביטן: אז בסדר, אז אני אומר, אתם מפרים אמון כי אתם, במקום לדאוג לאנשים אתם דואגים, לא יודע למי אתם דואגים.

<ישי דון יחיא: אנחנו ממש לא דואגים לאל-על.

<ישי דון יחיא: אל-על אגב החליטה מסיבות מסחריות שלה, היא מפעילה שליש מכמות המושבים שהיא הפעילה שנה שעברה.

<ישי דון יחיא: אם זה היה כזה עסק מדהים וכזה בוננזה אדירה למה היא עושה את זה?

<ישי דון יחיא: היא עושה את זה כי יש לה את השיקולים שלה, היא יכולה להרוויח יותר במקומות אחרים.

מיכאל מלכיאלי: אולי היא רוצה לשמור על איזשהו מחיר גבוה, אנחנו לא יודעים מה השיקולים שלהם.

<ישי דון יחיא: אוקיי, אני בא ואומר דבר כזה, שנה, השנה הקרובה, במקום שבע חברות הולכות להפעיל את הטיסות האלה, נכון לרגע זה, שוב אנחנו עדיין בשלב - - -

דוד ביטן: באיזה מחיר אבל?

<ישי דון יחיא: - - תכניות, הולכות להפעיל את זה 11 חברות תעופה.

דוד ביטן: מה, באיזה מחיר?

דוד ביטן: מה זה מעניין אותי כמה - - -

<ישי דון יחיא: במחיר שהם יקבעו.

<ישי דון יחיא: אני לא יודע איזה מחיר.

<ישי דון יחיא: אין לנו סמכות, וראינו את המכתב שכבודו שלח לנו למנהל רשות תעופה אזרחית, אנחנו אין לנו סמכות לבטל עסקאות בין חברת תעופה לבין לקוחות.

<ישי דון יחיא: ההתערבות במעמד המחירים היא גם כן סמכות שהיא - - -

דוד ביטן: בוא להגיש תלונה לממונה על ההגבלים.

מכלוף מיקי זוהר: בסדר.

<ישי דון יחיא: אם מישהו חושב שיש - - -

דוד ביטן: אנחנו חושבים שיש פה קרטל, שאתם לא פועלים כדי לחסל אותו.

דוד ביטן: זה המצב.

<ישי דון יחיא: אז הסמכויות בענייני קרטל - - -

דוד ביטן: זה לא ייתכן, לא יכול להיות שהמחיר יהיה גבוה לכל החברות.

<ישי דון יחיא: סמכויות בענייני קרטל היא לא סמכות שלנו, היא סמכות של - - -

דוד ביטן: אתם לא עושים את העבודה שלכם.

מכלוף מיקי זוהר: בסדר, אז אני אגיד לך משהו, אתם גוף מיותר - - -

דוד ביטן: אתם לא עושים את העבודה שלכם.

מכלוף מיקי זוהר: בואו נסגור את הגוף הזה.

דוד ביטן: בשביל מה צריכים אתכם?

מכלוף מיקי זוהר: מה אתם עושים באמת?

דוד ביטן: מה, רק להגיד 'אנחנו נפתח את השמים, אלה יטוסו לפה ואלה יטוסו לפה', זה לא - - -

מכלוף מיקי זוהר: מגנים על אל-על, מגנים על חברות התעופה.

דוד ביטן: אתה צריך רק פקיד בשביל זה.

מכלוף מיקי זוהר: האמת שכן.

מכלוף מיקי זוהר: אני מצטרף לדעתו של יו"ר הקואליציה.

<ברוך קנפלר: מאה אחוז.

<קריאה: הבעיה העיקרית זה שאין שמים פתוחים, כמו שיש בכל זה, ה-11 חברות שהזכרת עכשיו חלקן קשורות אחת לשנייה.

<ברוך קנפלר: ברור.

<קריאה: אני לא יודע אם מה שאל- אל הציגה זה כולל את סאן-דור או לא כולל, אני לא יודע, אבל ה-11, ישראייר, החברות, ה-11 חברות, הייתי אומר אפילו שחצי מהחברות האלה, אפילו חצי מהחברות האלה קשורות אחת לשנייה.

מיכאל מלכיאלי: מה פירוש קשורות?

מיכאל מלכיאלי: מה זה קשורות?

מיכאל מלכיאלי: חברות בת?

<קריאה: כן.

<קריאה: חברות אחיות.

מיכאל מלכיאלי: אז זו בדיחה, 11 זה לא אמיתי אם ככה.

<ישי דון יחיא: סליחה, אבל עובדתית זה לא נכון.

<ישי דון יחיא: אפשר להגיד את זה עד מחר, אבל זה 11 חברות.

<ישי דון יחיא: אל"ף, סאן דור השנה לא מפעילה בכלל, היא עזבה את העניין הזה, אוקיי?

מיכאל מלכיאלי: זה שאתה בעצם עונה להם 'זה מחיר ריאלי, תמשיכו לשלם, זה בסדר גמור, אנחנו סתם מקטרים'.

דוד ביטן: מה לא ריאלי?

דוד ביטן: לארצות הברית אתה נוסע ב-700 דולר, מה זה?

מיכאל מלכיאלי: זו התשובה שאתה עונה להם?

<ישי דון יחיא: מה שאני אומר להם זה ככה, במקום שבו, זה כללי העולם, מה לעשות, במקום שבו יש לך ביקוש מאוד גדול בתקופת שיא שכולם רוצים לטוס המחירים תמיד יעלו, אף פעם לא יהיו מחירים שיש בכל השנה.

דוד ביטן: בכזה סדר גודל?

<ישי דון יחיא: עכשיו, שאלתם מה אנחנו עושים בשביל, אני אומר, הגדלנו בצורה מאוד משמעותית את הקיבולת בקו הזה, ואני יכול להתחייב פה בפני הוועדה, אתה מדבר על שמים פתוחים, הנה אני אומר פה לפרוטוקול, אנחנו לא נגביל, חברת תעופה שרוצה לטוס ולהוסיף קיבולת בקו, לפי התנאים של הסכם התעופה, אנחנו לא נגביל אותה.

<ישי דון יחיא: אנחנו נאפשר אותה, אנחנו נאפשר הזרמה של - - -

מכלוף מיקי זוהר: הסוכנים שומעים את הדברים?

<אליהו רביבו: כן, אבל יש לי מה להעיר, ברשותכם.

<אליהו רביבו: קודם כל שלום, כבוד היושב ראש, אליהו רביבו, אני סוכן נסיעות.

<אליהו רביבו: לא מתייחסים לעובדה שהצד הישראלי, שלפי הסכם התעופה מגיע לו עד 12,500 מקומות להפעיל, השנה כמה הוא מפעיל, יש לך נתונים?

<ישי דון יחיא: מפעיל הרבה פחות מ- 12,500.

<אליהו רביבו: כמה?

<אליהו רביבו: כמה, בערך 9?

<אליהו רביבו: ארקיע 4,000, ישראייר עד 3,000 ואל-על השנה, לפי הנתונים של אל-על 2,000.

<אליהו רביבו: זאת אומרת שצריכים לשים לב לעובדה החשובה - - -

<ישי דון יחיא: בסה"כ הם ביקשו באזור ה-11,000,

<אליהו רביבו: והם הולכים להוציא?

<ישי דון יחיא: האם הם הולכים להוציא?

<ישי דון יחיא: אנחנו לא יודעים.

<אליהו רביבו: לפי הנתונים של אל-על - - -

<ישי דון יחיא: זה עדיין בשלב - - -

<אליהו רביבו: כמה אל-על ביקש מקומות לפי הנתונים שלך?

דוד ביטן: נגיש תלונה על הממונה על ההגבלים.

<ישי דון יחיא: אני לא יכול להגיד לך כמה הם ביקשו, אני יכול להגיד לך שהם השחקן, מבין הישראלים, הכי קטן בשוק.

<אליהו רביבו: יפה מאוד.

<אליהו רביבו: זאת אומרת לפי שלוש החברות הישראליות, ישראייר, ארקיע ואל-על חברות התעופה בצד הישראלי יכולות להוציא השנה, מתוך מה שמותר להן סך הכול באזור ה-9,000 מקומות, וזה לוקה בחסר.

<אליהו רביבו: צריך לשים לב לעובדה, לא קשור לחברות התעופה.

<אליהו רביבו: אני אומר ליושב ראש הוועדה שלפי ההסכם בין ישראל לאוקראינה אנחנו בעצם לא יכולים לנצל את המושבים שאפשר.

<אליהו רביבו: אם מגיע לצד הישראלי 12,500 מקומות אנחנו לא יכולים להגיע לזה כדי להקל על המחירים.

<ישי דון יחיא: אנחנו מגדילים, אם אנחנו נגדיל קיבולת - - -

<אליהו רביבו: זה לא עוזר.

<אליהו רביבו: אין לנו חברות תעופה ישראליות שיכולות לעזור לנו בזה.

<ישי דון יחיא: אז שיבואו חברות תעופה אוקראיניות.

<ישי דון יחיא: אני לא יכול להכריח חברת תעופה לטוס.

<אליהו רביבו: נכון.

<אליהו רביבו: אני מציין את העובדה שבעצם הנקודה העיקרית שהיא פה בעייתית, שיש הסכם בין ישראל לאוקראינה שרק שני צדדים יכולים להפעיל פה את התנועה, לא יכולים להביא מטוסים מחברות אחרות בעולם, לא יכולים להפעיל - - -

<ישי דון יחיא: אוקיי.

<ישי דון יחיא: דבר ראשון, החברות הישראליות, אתה מדבר על בעיה של ציוד?

<אליהו רביבו: כן.

<אליהו רביבו: ציוד או כדאיות.

<ישי דון יחיא: החברות הישראליות, חלק מאוד משמעותי מהאופרציה שלהן בשנים האחרונות וגם השנה זה באמצעות חכירות.

<ישי דון יחיא: הם לוקחים, אין להם כזאת כמות של ציוד, זו בעיה לרכז כמות כזאת, כמות של ציוד בשבוע.

<אליהו רביבו: צריך לפתוח את ההסכם, צריכים להגיד ליו"ר הוועדה - - -

<ישי דון יחיא: רגע, שנייה.

<אליהו רביבו: - - שיש לנו בעיה שרק ישראל ואוקראינה יכולים להפעיל פה ציוד, וזה מקשה על המחירים.

<ישי דון יחיא: אז אני עונה לך, שלב ראשון - - -

<אליהו רביבו: קשה להגיע לכמות מקומות רצויה.

<ישי דון יחיא: דבר ראשון, החסידים שיטוסו השנה בעזרת השם ימצאו את עצמם על מטוסים שרשומים בהרבה מאוד מדינות אחרות כחברות ישראליות - - -

דוד ביטן: אותו מחיר, אין מה לדאוג.

<ישי דון יחיא: אין להם כמות כזאת של ציוד.

דוד ביטן: אני מציע תלכו ברגל, תשמעו לי, באמת, קחו ספינה, כמו בעבר, ברגל, תלכו ברגל, ואולי משרד התחבורה יעזור לכם.

דוד ביטן: ככה תעשו.

<אליהו רביבו: צריכים לפתוח את ההסכם בין ישראל לאוקראינה שגם חברות אחרות יוכלו להפעיל פה מטוסים, לא רק מטוסים ישראלים או מטוסים אוקראינים.

מכלוף מיקי זוהר: חבר'ה אני הולך לסכם את הדיון.

דוד ביטן: טוב, רבותיי, הבנו את הסוגיה, סכם את הדיון.

מכלוף מיקי זוהר: הדיון, המסקנות שלו יהיו מאוד נחרצות לגבי התנהלות משרד התחבורה, שלא עושה את עבודתו לעניות דעתי, ואנחנו גם - - -

<ברוך קנפלר: הגלגל שזה מייצר, זה מייצר הרבה בעיות נוספות שיש בעניין, שאין בכלל עם מי לדבר.

<ברוך קנפלר: זאת אומרת, כל שנה נעלמות 1,000 מזוודות לכל הפחות לאנשים בראש השנה.

מיכאל מלכיאלי: כאן או שם?

<ברוך קנפלר: שם, בדרך לאוקראינה אנשים מגיעים עם בגדים, כל שנה לכל הפחות 1,000 מזוודות נעלמות.

מכלוף מיקי זוהר: טוב, בוא נעשה את מסקנות הדיון.

דוד ביטן: אנחנו יש לנו כבר מסקנות, לא צריכים - - -

<ברוך קנפלר: צריכים לעשות מחיר בפיקוח, כמו הקוטג' אולי.

מכלוף מיקי זוהר: לא, אמר יו"ר הקואליציה מהלך מעניין, יכול להיות - - -

דוד ביטן: אנחנו התרשמנו שמשרד התחבורה לא עושה את עבודתו.

מכלוף מיקי זוהר: יכול להיות שאת רשות שדות התעופה האזרחי, אנחנו צריכים להוציא את זה ממשרד התחבורה ולהעביר את זה למשרד ראש הממשלה, שזה יהיה בטיפול אישי של ראש הממשלה.

מכלוף מיקי זוהר: יכול להיות ששם ההתנהלות תהיה אחרת ממה שההתנהלות כרגע במשרד התחבורה.

מיכאל מלכיאלי: לוקחים את זה עוד כנסיעה, לא כנסיעה - - -

דוד ביטן: לא, לא, אם זה היה גשר,

<אילנה מזרחי: ביקשתם התייחסות לישיבה הקרובה מהרשות להגנת הצרכן?

<אילנה מזרחי: אם אתם רוצים אז - - -

מכלוף מיקי זוהר: כן, בבקשה, נשמח, כן.

<בתיה גוטל: אפשר להגיד שהרשות בעיקרון מוגדרת כרשות להגנת הצרכן ולסחר הוגן.

<בתיה גוטל: עכשיו במובן הקלאסי של הגנת הצרכן זה לא נכנס, אין פה את ההטעיה, ניצול מצוקה, הדברים הקלאסיים.

<בתיה גוטל: עם זאת הרשות יצקה תוכן, מנסה ליצוק תוכן לנושא של סחר הוגן, ובזה אנחנו נתנו רשימת אינדיקטורים שמאפיינים תופעות שעלולות להיחשב כסחר לא הוגן, ואז אינדיקטורים כלכליים שבודקים את זה.

<בתיה גוטל: עכשיו, בין האינדיקטורים שלנו יש שני דברים שהם רלוונטיים פה, שזה קיום מחאה ציבורית, ואנחנו מתייחסים לדיון הזה לגמרי כקיום מחאה ציבורית, אבל הדבר השני הוא תופעה שהיא ייחודית בשוק, כלומר מה שאתה לא רואה באופן רחב, ולפי הנתונים שאנחנו קיבלנו מרת"א אז באמת התרשמנו שעליית מחירים בקו אוקראינה, בקווים לאומן סביב ראש השנה, לא שונות מעליות המחירים באוגוסט או בעונות שיא בחברות אחרות, ולכן לא מצאנו הצדקה לפי ההגדרות שלנו להתערב ספציפית בשוק הזה, אלא אם נראה נתונים - - -

דוד ביטן: לא מצאתם?

<ברוך קנפלר: רשות התעופה עוזרת לחברות התעופה, בין באישורים בין בקרטל ובמונופול, שלא יוכלו לעשות את הטיסה.

<בצלאל עמואל: אבל סליחה, אני רוצה להעיר שכן מדובר בניצול מצוקה, כי אנשים שנוסעים לאומן הם לא נוסעים לחופש, הם נוסעים והם ייסעו לשם גם אם כרטיס יעלה 4,000 דולר.

<בצלאל עמואל: את צריכה להבין את זה, זה ניצול מצוקה חד משמעית.

<אילנה מזרחי: ניצול המצוקה שהרשות להגנת הצרכן מדברת עליו נבחן בפרמטרים של השוואות מול טיסות אחרות בקווים אחרים, ביעדים אחרים, בעונות אחרות, התנהלות שונה.

דוד ביטן: שמה?

דוד ביטן: ארה"ב, שהמחיר עולה?

דוד ביטן: למה המחיר עולה לארצות הברית באוגוסט?

<אילנה מזרחי: אני לא יודעת להגיד לך, רשות התעופה האזרחית - - -

דוד ביטן: עשיתם בדיקה, לא? עשיתם בדיקה.

<אילנה מזרחי: אבל אנחנו יודעים להגיד - - -

דוד ביטן: כמה המחיר שלכם אתם לאוקראינה?

<ברוך קנפלר: לפני כ-8 שנים לכל ילד עלה 1,100 דולר כרטיס לאוקראינה לראש השנה.

דוד ביטן: ועכשיו?

<ברוך קנפלר: עכשיו אנחנו עומדים רק ב-800, 700 אפילו אפשר להגיד.

דוד ביטן: לילד.

דוד ביטן: ולמבוגר כמה?

<בצלאל עמואל: אין הבדל בין מחיר לילד - - -

דוד ביטן: אז מה זה משנה ילד?

דוד ביטן: אתה אומר לי ילד.

<ברוך קנפלר: אין הבדל, ילד עד גיל 7 ישלם 1,000 דולר, אבא עם 5 ילדים - - -

דוד ביטן: וכמה היום, אם אני ארצה לנסוע לאוקראינה?

<ברוך קנפלר: היום?

<ברוך קנפלר: 400 דולר, יולי-אוגוסט.

מכלוף מיקי זוהר: יולי-אוגוסט 400 דולר, שאר השנה 250.

<קריאה: שאר השנה 200 דולר, והם לא מפסידים ב-200 דולר.

מכלוף מיקי זוהר: טוב, מסקנות הדיון: אחת, לאחר שני דיונים שקיימה הוועדה בנושא קיפוח והפקעת מחירי הטיסות לחסידי ברסלב הנוסעים לאומן הוועדה קובעת כי חברת אל-על בוחרת להקפיץ את מחירי הטיסות באופן משמעותי דווקא בראש השנה.

מכלוף מיקי זוהר: זהו ניצול לרעה של אוכלוסיית חסידי ברסלב ועל גבם למנף - - -

<קריאה: אגב, זה לאו דווקא לברסלב, אני לא ברסלב ואני גם נוסע.

מכלוף מיקי זוהר: לממן את אל-על להמשך השנה.

מכלוף מיקי זוהר: כמובן שחברות התעופה הנוספות והאחרות מסתכלות על חברת אל-על כדוגמא ומיישמות בהתאם.

<אלי פרנקל: 15% מהשוק לא קובע את מחיר פעילות.

מכלוף מיקי זוהר: אתם חברה ישראלית, אם אתם לוקחים מחיר כזה, אז כולם ייקחו.

<אלי פרנקל: אין בעיה, חברה ישראלית אבל 15% מהפעילות של חברה ישראלית - - -

<קריאה: סאן דור זו חברת בת של אל-על.

<אלי פרנקל: זה יחד עם סאן-דור.

<אלי פרנקל: 15% ביחד עם סאן-דור.

מכלוף מיקי זוהר: סליחה חברים, שקט.

מכלוף מיקי זוהר: זה מסקנות הוועדה, תתמודדו איתן.

מכלוף מיקי זוהר: שתיים, הוועדה תפנה לראש הממשלה ולשר התחבורה בסוגיה הזו ותדרוש להעביר סוגיית הטיפול - - -

דוד ביטן: רגע, רגע, תוסיף שההתרשמות שלנו שמשרד התחבורה לא מטפל כיאות בסוגיה הזאת ואנחנו מבקשים להעביר את הטיפול בסוגיה למשרד ראש הממשלה.

מכלוף מיקי זוהר: כן.

דוד ביטן: על מנת שיבדוק את העניין ויסיק מסקנות.

דוד ביטן: בנוסף לזה אנחנו, הוועדה תפנה לממונה על ההגבלים לבדוק את הקרטל של המחירים בעניין הזה.

מכלוף מיקי זוהר: הנה, תקרא.

דוד ביטן: אני אומר את זה בעל פה, אני לא צריך לקרוא, ותביא את המסקנות לפני הוועדה בישיבה הבאה.

מכלוף מיקי זוהר: מקובל לחלוטין.

דוד ביטן: ואם צריך לפעול בהתאם לסמכותה של הרשות להגבלים תפעל.

דוד ביטן: בנוסף לזה, אנחנו לא מוצאים לנכון, אנחנו רואים בחומרה רבה את ההתנהגות של איך, איך, הרשות - - -

מכלוף מיקי זוהר: רשות שדות התעופה האזרחית.

דוד ביטן: לא, לא, שלכם, רבותיי, הרשות להגנת הצרכן שלא טיפלה בזה מזה זמן רב ועכשיו מביאה מסקנות שגויות שאין להן שום קשר למציאות.

דוד ביטן: תודה רבה.

מכלוף מיקי זוהר: תודה רבה.

מכלוף מיקי זוהר: הישיבה נעולה, חברים.